चाेरी की बाइक समेत युवक गिरफ्तार
रोहतक|सीआईए-वन टीमने चोरी की बाइक समेत एक युवक को गिरफ्तार किया है। पूछताछ में बाइक 3 अगस्त 2016 को नया पड़ाव अग्रसेन कॉलोनी से चुराने की बात सामने आई। इसे अदालत में पेश कर रिमांड पर लिया जाएगा। सीआईए-वन प्रभारी इंस्पेक्टर जगबीर सिंह ने बताया कि किसी ने एक युवक के पास चोरी की बाइक होने की सूचना दी थी। एएसआई नरेश कुमार के नेतृत्व में टीम ने सुनारियां चौक पर नाकाबंदी कर जांच शुरू की। कुछ देर बाद एक बाइक सवार युवक नाके की तरफ दिखा।
वह पुलिस को देखकर वापस जाने लगा तो उसे पकड़ लिया। वह दस्तावेज नहीं दिखा पाया। बाइक पर नंबर प्लेट भी नहीं थी। पूछताछ में उसने वाहन चोरी का होने की बात कबूल की। युवक ने अपनी पहचान हरिसिंह कॉलोनी निवासी मंदीप के रूप में दी।
hin_Deva hin_Deva hin_Deva